Dnipropetrovskin alue

**Dnipropetrovskin alue** () on Ukrainan keskiosassa Dneprjoen molemmin puolin sijaitseva hallinnollinen alue. Alueen hallinnollinen keskus on Dnipro. Alueella oli vuoden 2021 alun arvion mukaan 3&nbsp;142&nbsp;035 asukasta.

Alueen maantieteellinen ulottuvuus pohjois-eteläsuunnassa on runsas 180 kilometriä ja itä-länsisuunnassa runsas 300 kilometriä. Naapurialueina ovat lännessä Mykolajivin ja Kirovohradin alueet, pohjoisessa Pultavan ja Harkovan alueet, idässä Donetskin alue ja etelässä Zaporižžjan ja Hersonin alueet.

## Väestö ja kaupungit

Dnipropetrovskin alue on asukasmäärältään Ukrainan toiseksi väkirikkain. Vuoden 2021 alussa asukasluvuksi arvioitiin 3&nbsp;142&nbsp;035, mikä oli 7,6 % koko Ukrainan väestöstä. Tässä osuuslaskelmassa Venäjän vuonna 2014 sotilaallisesti miehittämän Krimin niemimaan asukkaat eivät ole mukana; vuoden 2014 alussa tuolla alueella asui yli 5 prosenttia Ukrainan väestöstä. Dnipropetrovskin alueen asukkaista 84,1 oli kaupunkilaisia, eli asui kaupungeissa tai kaupunkityyppisissä taajamissa.

Alueen keskus on Ukrainan 4. suurin kaupunki Dnipro (980&nbsp;948 asukasta vuoden 2021 alussa). Muita merkittäviä kaupunkeja ovat Kryvyi Rih (612&nbsp;750 as., maan 8. suurin kaupunki), Kamjanske (229&nbsp;794 as.), Nikopol (107&nbsp;464 as.), Pavlohrad (103&nbsp;073 as.), Samar (70&nbsp;230 as.), Marhanets (45&nbsp;718 as.), Žovti Vody (42&nbsp;509 as.), Pokrov (38&nbsp;111 as.) ja Synelnykove (30&nbsp;021 as.). Kooltaan 10&nbsp;000-30&nbsp;000 asukkaan kaupunkeja tai kaupunkityyppisiä taajamia ovat Šah’tarske (27&nbsp;573 as.), Ternivka (27&nbsp;305 as.),  Vilnohirsk (22&nbsp;458 as.), Pidhorodne (19&nbsp;336 as.), Pjatyh’atky (18&nbsp;457 as.), Verh’nodniprovsk (15&nbsp;749 as.), Slobožanske (ktt, 14&nbsp;293 as.), Apostolove (13&nbsp;246 as.), Zelenodolsk (12&nbsp;874 as.), Vasylkivka (ktt, 11&nbsp;439 as.), Verh’ivtseve (10&nbsp;081 as.).

## Hallinnollinen jako

Dnipropetrovskin alue jaettiin vuoden 2020 aluehallinnon uudistuksessa seitsemään piiriin (*raion*). Paikallistasolla eli aluehallinnon kolmannella tasolla piirit jakautuivat edelleen hromadoihin (kuntiin), joita oli alueella yhteensä 86 kappaletta. Piireissä sijaitsevat alueen 20 kaupunkia (joissa on yhteenä 18 kaupunkipiiriä), samoin 45 kaupunkityyppistä taajamaa (2024 asti) ja 1&nbsp;436 kylää tai muuta maaseutuasutusta. Piirien perustietoja löytyy oheisesta taulukosta. Väkilukuna on ilmoitettu Ukrainan tilastokeskuksen vuoden 2021 alun arvio:

### Hallinnollinen jako ennen vuoden 2020 uudistusta
Vuoteen 2020 saakka Dnipropetrovskin alue oli jaettu 22 piiriin (raion) ja 13 kaupunkipiiriin. Näiden alaisuudessa sijaitsivat alueen 20 kaupunkia, 46 kaupunkityyppistä taajamaa (селище міського типу) ja 1&nbsp;435 kylää (селище):

;Piirit

*Apostolove
*Dnipro
*Jurivka
*Krynytšky
*Kryvyi Rih
*Mahdalyvnika
*Mežhova

*Nikopol
*Novomoskovsk
*Pavlohrad
*Petropavlivka
*Petrykivka
*Pjatyh'atky
*Pokrovske

*Šyroke
*Sofijivka
*Solone
*Synelnykove
*Tomakivka
*Tsarytšanka
*Vasylkivka
*Verh’nodniprovsk

;Kaupunkipiirit

***[[Dnipro]]**
*Kamjanske
*Kryvyi Rih
*Marhanets
*Nikopol
*Novomoskovsk

*Pavlohrad
*Peršotravensk
*Pokrov
*Synelnykove
*Ternivka
*Vilnohirsk
*Žovti Vody

## Tapahtumia alueella
Tasoristeysonnettomuudessa Marhanetsin kaupungissa kuoli yli 40 ihmistä 12. lokakuuta 2010.

## Lähteet

## Aiheesta muualla